
[bookmark: _Toc218671375]Teachtaireacht ón Stiúrthóir

A chomhghleacaithe agus a pháirtithe leasmhara, a chairde,
Tá áthas orm Treochlár um Ghníomhú ar son na hAeráide 2025 de chuid Ghailearaí Náisiúnta na hÉireann a chur i láthair.  Sa Treochlár seo, déantar machnamh ar chuspóirí na bliana seo caite, luaitear an méid atá curtha i gcrích go dtí seo, agus leagtar amach an méid is mian leis an nGailearaí a bhaint amach in 2025. 
Tá inbhuanaitheacht i gcroílár obair Ghailearaí Náisiúnta na hÉireann, agus cuireann sí bonn faoinár bpleananna straitéiseacha, faoinár gcinnteoireacht agus faoinár bpleananna tógála amach anseo. I gcomhar leis an bPlean um Gníomhú ar son na hAeráide (CAP21) agus le Gníomhú ar son na hAeráide na hEarnála Poiblí, leagtar amach i dTreochlár 2025 pleananna an Ghailearaí chun laghdú 51% ar ár n-astaíochtaí Gás Ceaptha Teasa a bhaint amach faoi 2030, feabhas 50% a chur ar éifeachtúlacht fuinnimh faoi 2030 agus glan-astaíochtaí nialasacha a bhaineann le fuinneamh a bhaint amach faoi 2050 nó níos luaithe.
Tá Gailearaí Náisiúnta na hÉireann lonnaithe i meascán d’fhoirgnimh stairiúla agus d’fhoirgnimh níos nua-aimseartha faoi úinéireacht agus faoi bhainistíocht Oifig na nOibreacha Poiblí (OOP). Mar thionónta foirgneamh stairiúil cuirtear dúshláin uathúla romhainn maidir le húsáid fuinnimh a bhainistiú agus maidir leis an gcumas bonneagar lena laghdófar astaíochtaí carbóin an Ghailearaí a iarfheistiú nó a shuiteáil. Ba chóir a thabhairt faoi deara freisin gurb é ceann de na rudaí is mó a spreagann ár n-astaíochtaí carbóin an gá lenár mbailiúchán a choinneáil i dtimpeallachtaí ard-rialaithe (raonta teochta agus taise cúnga), a úsáideann breoslaí iontaise faoi láthair chun na rialuithe sin a choinneáil ar bun. In ainneoin na ndúshlán sin, seasaimid go daingean lenár ndaingne ceannaireacht a tabhairt le sampla, ní hamháin mar cheann de na nithe is díol spéis saor in aisce is mó a dtugtar cuairt orthu in Éirinn, ach mar eiseamláir chultúrtha a léiríonn conas is féidir le cleachtais inbhuanaithe ár mbailiúchán náisiúnta a chosaint, eispéiris chuairteoirí a threisiú agus an comhshaol a chosaint.
Mar chomhlacht earnála poiblí, táimid tiomanta do thacú le hiarrachtaí an Rialtais a spriocanna laghdaithe astaíochtaí a bhaint amach agus aistriú chuig geilleagar ísealcharbóin.  Inár Treochlár um Ghníomhú ar son na hAeráide, leagtar amach réimse gníomhaíochtaí a chuirfimid chun feidhme, a thomhaisfimid agus a mheasfaimid chun ár n-astaíochtaí a laghdú más agus nuair atá sé faoinár smacht é sin a dhéanamh.  Tá éifeachtúlacht fuinnimh ina gné lárnach dár ngníomhaíochtaí agus cé go n-aithnímid gur dúshlán é éifeachtúlacht fuinnimh Ghailearaí Náisiúnta na hÉireann a fheabhsú tuilleadh, tá sé ríthábhachtach.
Áirítear leis na bearta sin uasghrádú a dhéanamh ar ár monatóireacht ar mhéadair fuinnimh i gcomhar lenár dtiarna talún, Oifig na nOibreacha Poiblí, feabhas a chur ar chórais téimh agus fuaraithe, córais bainistíochta fuinnimh a chur chun feidhme, agus cleachtais inbhuanaithe a leabú aon uair is féidir, i ngach uile ghné dár n-oibríochtaí. 
Leanann an Gailearaí ag obair go dlúth le hailtirí Oifig na nOibreacha Poiblí ar na pleananna maidir le 88-90 Cearnóg Mhuirfean a athchóiriú, agus áitiú sealadach Uimhir 7 Cearnóg Mhuirfean mar spás oifige, chomh maith lenár Máistir-Phlean Forbartha níos leithne. Tá Oifig na nOibreacha Poiblí agus an Roinn Cultúir, Cumarsáide agus Spóirt ina gcomhpháirtithe ríthábhachtacha maidir le hoibriú agus forbairt champas Ghailearaí Náisiúnta na hÉireann, agus maidir leis an gcéim dheiridh dár Máistir-Phlean Forbartha a chríochnú.  Dá bhrí sinn, is gníomhairí ríthábhachtacha iad do rathúlacht an Treochláir seo.
Is doiciméad beo é an Treochlár. Déanfar athbhreithniú agus nuashonrú air an chéad uair eile in 2026 agus gach bliain ina dhiaidh sin, rud a chinnteoidh go mbeimid cuntasach i gcónaí inár gcleachtais uile maidir le gníomhú ar son na haeráide. 


An Dr Caroline Campbell, Stiúrthóir
Stiúrthóir
Gailearaí Náisiúnta na hÉireann 




[bookmark: _Toc218671376]RÉAMHRÁ
Gealladh sa Phlean um Ghníomhú ar son na hAeráide 2021 (CAP21) nach mór do gach comhlacht san earnáil phoiblí Treochlár um Ghníomhú ar son na hAeráide a chur i gcrích faoi dheireadh na bliana 2022.  Doiciméad is ea Treochlár um Ghníomhú ar son na hAeráide ina gcuirtear in iúl an dóigh a bhfuil sé mar aidhm ag gach comhlacht earnála poiblí ceanglais is déanaí an tSainordaithe um Ghníomhú ar son na hAeráide (an Sainordú) a chomhlíonadh agus a spriocanna éifeachtúlachta carbóin agus fuinnimh 2030 a bhaint amach.  Ba cheart athbhreithniú bliantúil a dhéanamh air agus é a nuashonrú laistigh de shé mhí ó fhoilsiú an Phlean um Ghníomhú ar son na hAeráide is déanaí.
Is é atá sa doiciméad seo ná Treochlár um Ghníomhú ar son na hAeráide 2024 de chuid Ghailearaí Náisiúnta na hÉireann (an Treochlár).  Díríonn sé ar ár n-astaíochtaí gáis cheaptha teasa laistigh dár n-oibríochtaí, i gcomhréir leis an sprioc de laghdú iomlán 51% faoin mbliain 2030.  Tá an Treochlár seo ag teacht lenár bhfís maidir leis na gníomhartha agus na spriocanna aeráide atá leagtha amach againn dúinn féin a bhaint amach.
Tá an Treochlár faofa ag Stiúrthóir Ghailearaí Náisiúnta na hÉireann.  Déanfaidh an feidhmeannach é a athbhreithniú agus a nuashonrú go bliantúil agus cuirfidh an feidhmeannach faoi bhráid an Stiúrthóra agus an Bhoird é freisin lena cheadú.  San athbhreithniú bliantúil, déanfar measúnú ar ár ndul chun cinn, tabharfar tuairisc ar an mbearna go dtí an sprioc agus cuimseofar aon nuashonruithe nó athbhreithnithe ar an bPlean Náisiúnta um Ghníomhú ar son na hAeráide, ar an Sainordú agus athruithe ar Threoir do Threochláir.  Tuairiscítear ár ngníomhaíochtaí don athrú aeráide inár dtuarascáil bhliantúil ón mbliain 2023 ar aghaidh. 

[bookmark: _Toc218671377]Maidir leis an Treochlár seo
Leagtar amach sa Treochlár seo straitéis an Ghailearaí maidir le hastaíochtaí gás ceaptha teasa (GCT) a laghdú agus éifeachtúlacht fuinnimh a fheabhsú i gcomhréir le spriocanna náisiúnta na hearnála poiblí.  Tógann sé ar leaganacha roimhe seo (2022 agus 2024), tagann sé le sonraí nuashonraithe agus measúnuithe straitéiseacha, agus leagtar amach ann bealach chun laghdú 51% ar astaíochtaí carbóin a bhaineann le fuinneamh agus feabhas 50% ar éifeachtúlacht fuinnimh a bhaint amach faoi 2030.  Tugtar tuairisc ann freisin ar dhul chun cinn an Ghailearaí i gcoinne gníomhaíochtaí eile mar atá leagtha amach sa Sainordú.

[bookmark: _Toc218671378]An Comhthéacs Náisiúnta agus Sainorduithe na hEarnála Poiblí
Feidhmíonn Gailearaí Náisiúnta na hÉireann, mar chomhlacht earnála poiblí, laistigh de chreat Phlean na hÉireann um Ghníomhú ar son na hAeráide agus ceanglaítear air spriocanna ceangailteacha astaíochtaí agus éifeachtúlachta a chomhlíonadh faoin Sainordú.  Leis na sainorduithe sin, cuirtear iallach ar chomhlachtaí poiblí ceannaireacht a thabhairt le sampla, feabhas a chur ar fheidhmíocht trí iniúchtaí rialta, agus inbhuanaitheacht a leabú sa rialachas, in oibríochtaí agus i bpróisis soláthair.

[bookmark: _Toc218671379]Tiomantas na hEagraíochta do Ghníomhú ar son na hAeráide
Tá Gailearaí Náisiúnta na hÉireann tiomanta go hiomlán dá ról a ghlacadh i spriocanna náisiúnta aeráide na hÉireann.  Tá gníomhú ar son na haeráide comhtháite i dtosaíochtaí straitéiseacha na heagraíochta, agus tá struchtúir rialachais tiomnaithe, Seaimpín Aeráide & Inbhuanaitheachta, agus Foireann Ghlas i bhfeidhm.  Trí mhonatóireacht leanúnach, rannpháirtíocht foirne, agus idirghabhálacha praiticiúla, tá sé mar aidhm ag an nGailearaí feidhmiú mar institiúid chultúrtha atá freagrach ó thaobh an chomhshaoil ​​de agus na srianta uathúla a bhaineann le bonneagar oidhreachta á n-aithint.

[bookmark: _Toc218671380]ÁR SPRIOCANNA UM GHNÍOMHÚ AR SON NA HAERÁIDE
[bookmark: _Toc218671381]Forléargas
I gcomhréir leis an sainordú agus leis an Acht um Ghníomhú ar son na hAeráide agus um Fhorbairt Ísealcharbóin, tá Gailearaí Náisiúnta na hÉireann tiomanta dá ról a ghlacadh i ndícharbónú náisiúnta.  Tá sé mar aidhm ag an nGailearaí spriocanna náisiúnta na hearnála poiblí seo a leanas a bhaint amach agus a shárú:
laghdú 51% ar astaíochtaí GCT a bhaineann le fuinneamh in 2030 (bonnlíne 2016-2018)[footnoteRef:1], [1:  Díorthaítear an sprioc iomlán do gach comhlacht poiblí aonair mar a leanas:
laghdú 51% ar astaíochtaí CO2e a bhaineann le breosla iontaise díreach (ídiú teirmeach agus iompair); agus
laghduithe réamh-mheasta taobh an tsoláthair ar astaíochtaí CO2e a bhaineann le breosla iontaise indíreach ó leictreachas.
Ní mór do chomhlachtaí poiblí a chinntiú go gcomhlíonann siad an sprioc maidir le laghdú 51% ar astaíochtaí a bhaineann le breosla iontaise díreach (teirmeach agus iompair) agus an sprioc maidir le laghdú foriomlán na n-astaíochtaí.] 

méadú 50% ar fheabhsú na héifeachtúlachta fuinnimh faoin mbliain 2030 (bunlíne 2009), agus 
Sprioc astaíochtaí glan-nialasacha a bhaineann le fuinneamh le haghaidh 2050 ar a dhéanaí.
Tá na spriocanna sin ceangailteach agus léirítear leo freagrachtaí dlíthiúla agus eiticiúla an Ghailearaí faoi threoir na hearnála poiblí, threoracha an Aontais, agus an dlí náisiúnta.
Clúdaítear faoin na spriocanna gach úsáid fuinnimh a bhaineann le:
Foirgnimh agus bonneagar an Ghailearaí (más infheidhme faoi smacht nó faoi thionchar na Gailearaí)
Astaíochtaí a bhaineann le hiompar agus feithiclí
Cleachtais oibríochtúla i riaracháin agus seirbhísí
Agus an Gailearaí ina thionónta de chuid Oifig na nOibreacha Poiblí, bíonn sé ag plé go gníomhach le pleanáil, oibríochtaí agus tacaíocht laistigh de theorainneacha a sainchúraim maidir le tacú leis na spriocanna sin.

[bookmark: _Toc218671382]Ag Tacú le Beartas agus Creataí Reachtacha
Tá spriocanna an Ghailearaí treoraithe acu seo a leanas:
An tAcht um Ghníomhú Aeráide agus um Fhorbairt Ísealcharbóin (arna leasú)
Sainordú is déanaí na hEarnála Poiblí um Ghníomhú ar son na hAeráide
Plean is déanaí na hÉireann um Ghníomhú ar son na hAeráide
Treoracha AE maidir le héifeachtúlacht fuinnimh agus laghdú astaíochtaí.
Tá Treochlár an Ghailearaí um Ghníomhú ar son na hAeráide ag teacht le treoirlínte SEAI maidir le pleanáil agus tuairisciú aeráide na hearnála poiblí.

[bookmark: _Toc218671383]Dul Chun Cinn go dtí Seo
[bookmark: _Toc218671384]Astaíochtaí Gás Ceaptha Teasa (GCT)
Ríomhtar Astaíochtaí GCT de réir mhodheolaíochtaí monatóireachta agus tuairiscithe earnála poiblí an SEAI. Taispeántar i Léaráid 1 astaíochtaí bliantúla CO2 iontaise an Ghailearaí ó 2016-2024.  Tá na hastaíochtaí iompair don Ghailearaí fánach, agus baineann beagnach 100% de na hastaíochtaí le dóchán gáis nádúrtha le haghaidh oibriú CTÉ agus chun críocha téimh spáis.

[bookmark: _Ref204608398]Léaráid 1: Sprioc CO2 Iontaise an Ghailearaí – Dul chun cinn go dtí seo (Foinse: Córas Monatóireachta agus Tuairiscithe SEAI)

Tá dúshlán ar leith ag baint leis an tréimhse bhonnlíne 2016-2018 don Ghailearaí, ó athosclaíodh sciatháin Dargan agus Milltown don phobal in 2017 i ndiaidh deisiú agus athchóiriú fairsinge.  B'ionann astaíochtaí 2016 agus leath de na hastaíochtaí bliantúla ón athoscailt, rud a chuir an bhonnlíne faoi chois agus a raibh baint amach sprioc 2030 níos deacra fós mar gheall air.
Léirítear sa chairt, i ndiaidh laghdú comhsheasmhach ar astaíochtaí bliantúla ó 2019-2022, gur tháinig méadú ar CO2 iontaise le dhá bhliain anuas agus go raibh sé 13.5% níos airde ná an bhonnlíne in 2024.  Is é 575.5 tona CO2 an bhearna go dtí an sprioc bunaithe ar astaíochtaí 2024, agus teastaíonn laghdú 56.8% ar astaíochtaí iontaise chun sprioc 2030 a bhaint amach[footnoteRef:2]. [2:    Tá tionchar mór ag infhaighteacht an aonaid CTÉ ar astaíochtaí bliantúla CO2 iontaise, agus oibriú níos airde CTÉ a bhaineann le méadú ar ídiú gáis nádúrtha ach níos lú leictreachais allmhairithe ann.] 

Taispeántar i Léaráid 2 astaíochtaí CO2 iomlána a bhaineann le fuinneamh an Ghailearaí ó 2016-2024.  Ba é 1,125.2 tona CO2 an Bhearna go dtí an Sprioc in 2024.  Teastaíonn laghdú 42.4% chun sprioc 2030 a bhaint amach i gcomparáid leis an ngnó mar is gnách.

[bookmark: _Ref204608530]Léaráid 2: Sprioc CO2 Iomlán an Ghailearaí – Dul chun cinn go dtí seo (Foinse: Córas Monatóireachta agus Tuairiscithe SEAI)

Tá achoimre déanta i Tábla 1 ar an mbonnlíne, sprioc 2030, astaíochtaí réamh-mheasta an ghnó mar is gnách 2030, agus an bhearna go dtí an sprioc.

[bookmark: _Ref204608811]Tábla 1: Achoimre ar fheidhmíocht agus ar an mbearna i leith sprioc astaíochtaí gás ceaptha teasa
	
	CO2 Iontaise (tona)
	Iomlán CO2 (tona)

	Bonnlíne (2016-2018)
	892.4
	2394.3

	astaíochtaí 2024
	1,012.8
	1,884.2

	2030 BAU
	1,012.8
	1,318.8

	Sprioc 2030
	437.3
	759

	An Bhearna go dtí an Sprioc
	575.5
	559.8



[bookmark: _Toc218671385]Éifeachtúlacht Fuinnimh
Tá an Gailearaí ag tuairisciú a fheidhmíochta fuinnimh anois ag baint úsáid as an Táscaire Feidhmíochta Fuinnimh normalaithe (EnPI), i gcomhréir le treoirlínte SEAI.
Léirítear i Léaráid 3 feidhmíocht an Ghailearaí go dtí seo i gcoinne na sprice maidir le feabhas 50% ar éifeachtúlacht fuinnimh faoi 2030, i gcomparáid le bonnlíne 2009.  Cé go ndearnadh coigilteas suntasach idir 2010 agus 2020, tá moill tagtha ar an dul chun cinn ó shin i leith, agus astaíochtaí ag méadú ó 2022 i leith.  Is é 70.6% an EnPI normalaithe reatha, agus tá sé 6.3% os cionn na conaire líní i dtreo sprioc 2030.

[image: A graph showing a graph of energy efficiency

[bookmark: _Ref200353971]Léaráid 3: Sprioc na hÉifeachtúlachta Fuinnimh – Dul Chun Cinn go dtí seo
Tá achoimre déanta i Tábla 2 ar sprioc bhonnlíne 2030, EnPI réamh-mheasta an ghnó mar is gnách, agus an bhearna go dtí an sprioc.

[bookmark: _Ref204698251]Tábla 2: Achoimre ar fheidhmíocht agus ar an mbearna go dtí sprioc na héifeachtúlachta fuinnimh
	Sprioc Éifeachtúlachta Fuinnimh
	EnPI normalaithe

	Bonnlíne (2009)
	100%

	EnPI 2024
	70.6%

	2030 BAU
	62.2%

	GTT
	12.2%



[bookmark: _Toc218671386]An Bhearna a Dhúnadh
[bookmark: _Toc218671387]Forléargas
Tá tionchar ag timpeallacht oibriúcháin shonrach ar chumas an Ghailearaí a spriocanna a bhaint amach, lena n-áirítear srianta oidhreachta, institiúideacha agus acmhainní.  Tá sé ríthábhachtach go dtuigfí na srianta sin chun bonn eolais a chur faoin treochlár chun an bhearna go dtí an sprioc agus laghdú ar gháis cheaptha teasa agus feabhsú éifeachtúlachta fuinnimh a dhúnadh, agus chun luas an dul chun cinn a thuiscint.

[bookmark: _Toc218671388]Timpeallacht Oibriúcháin
Is é comhoiriúnú spáis, i dtéarmaí téimh, fuaraithe agus rialú taise an chuid is mó d’ídiú fuinnimh na Gailearaí.  Tá na córais sin riachtanach chun caomhnú saothar ealaíne a chinntiú.  Fágann sé sin gurb é comhoiriúnú spáis an t-úsáideoir fuinnimh is suntasaí sa Ghailearaí.
Murab ionann agus ualaí fuinnimh níos solúbtha, socraítear na ceanglais sin de réir caighdeáin idirnáisiúnta um chaomhnú lena n-éilítear go gcaithfear teocht agus taise a rialú go docht laistigh de bhandaí cúnga.  Cé gur féidir optamú éigin a dhéanamh, ní mór laghduithe a chothromú i gcoinne riachtanais choimeádaíochta agus chaomhnaithe.
[bookmark: _Toc218671389]Ceisteanna maidir le Bonneagar agus Foirgnimh Oidhreachta
Feidhmíonn an Gailearaí laistigh de struchtúir faoi chosaint a bhfuil luach suntasach oidhreachta ailtireachta agus cultúrtha ag baint leo.  Cuirtear srianta dochta caomhnaithe leis sin ar na cineálacha idirghabhálacha is féidir a dhéanamh.  Tá iarfheistiú chun críocha éifeachtúlachta fuinnimh, amhail athsholáthar fuinneog agus insliú seachtrach, teoranta ag cosaintí reachtúla agus ag an ngá le dálaí leordhóthanacha a choinneáil ar bun don bhailiúchán.
Mar thoradh air sin, is gnách go mbíonn tionscadail coigilte fuinnimh níos costasaí mar gheall ar chineál ard-saincheaptha na dtionscadal, agus bíonn amlínte níos faide ag baint leo go minic mar gheall ar riachtanais maidir le pleanáil agus caomhnú.  Is féidir leis na tosca sin teorainn a chur le scála agus luas an laghdaithe carbóin is féidir a bhaint amach sa ghearrthéarma.

[bookmark: _Ref204701726][bookmark: _Toc218671390]Tionóntacht OOP
Le Plean um Ghníomhú ar son na hAeráide 2025, tugadh isteach coincheap Cheannairí na bPunann Eastát Náisiúnta (NEPL) d’fho-earnálacha ar leith.  Cuireadh de chúram ar na NEPLanna iarfheistiú domhain ar an stoc foirgneamh ina n-earnáil a phleanáil agus a chomhordú/a sholáthar.  Ní mór do chomhlachtaí poiblí laistigh de na hearnálacha sin idirchaidreamh a dhéanamh le NEPL maidir le bearta níos cuimsithí a phleanáil, agus iad ag leanúint ar aghaidh le bainistíocht fuinnimh, uasmhéadú rialaithe agus bearta eile atá faoina smacht.
Is tionónta de chuid Oifig na nOibreacha Poiblí an Gailearaí, ar léi na foirgnimh a áitíonn sé agus arb í a bhainistíonn iad. Tá an OOP aitheanta mar an NEPL do na foirgnimh laistigh dá bpunann.  Dá bhrí sin, is é an OOP (mar an NEPL don earnáil) a dhéanann cinntí straitéiseacha maidir le hiarfheistiú, uasghráduithe ar an mbonneagar téimh, agus soláthar le haghaidh tógála de ghnáth, agus tá siad faoi réir a gcuid ama agus a mbuiséid.

[bookmark: _Toc218671391]Teorainneacha Cumais agus Acmhainní
In 2023, bhunaigh an Gailearaí a chéad Fhoireann Ghlas chun iarrachtaí inbhuanaitheachta a threorú agus a chomhordú ar fud na heagraíochta.  Ba chéim shuntasach í sin i dtreo freagracht chomhshaoil ​​a leabú i gcultúr oibríochtúil an Ghailearaí.
Ag tógáil ar an móiminteam sin, cheap an Gailearaí Byrne Ó Cléirigh Consultants mar chomhairleoir inbhuanaitheachta tiomnaithe dóibh in 2025.  Tacóidh an chomhpháirtíocht straitéiseach sin le creat inbhuanaitheachta cuimsitheach a fhorbairt a bheidh oiriúnaithe do chomhthéacs agus srianta uathúla an Ghailearaí.
Oibríonn an Gailearaí laistigh d’acmhainní airgeadais agus daonna teoranta.  Mar sin féin, tá dul chun cinn suntasach déanta trí bhunú na Foirne Glaise agus trí chomhairleacht shaineolach a fhostú.  Leis na tionscnaimh sin léirítear tiomantas an Ghailearaí do chleachtais inbhuanaithe a chomhtháthú ina phleanáil fhadtéarmach agus ina hoibríochtaí laethúla.

[bookmark: _Toc218671392]Ár Spriocanna a Bhaint Amach
[bookmark: _Toc218671393]Creat Pleanála
Chun ár spriocanna aeráide 2030 a bhaint amach agus chun ailíniú le Sainordú na hEarnála Poiblí (an Sainordú), d’fhorbair an Gailearaí cur chuige céimnithe, ilbhliantúil.  Léirítear leis an gcreat sin ár gcomhthéacs oibriúcháin uathúil mar thionónta de chuid OOP, cineál oidhreachta ár bhfoirgneamh, agus ról comhoibríoch ár bpríomhpháirtithe leasmhara.

[bookmark: _Toc218671394]Clár Deiseanna
I gcomhar lenár gComhairleoir Inbhuanaitheachta, tá Clár Deiseanna á fhorbairt ag an nGailearaí chun tionscnaimh fhéideartha a liostú ina ndírítear ar éifeachtúlacht fuinnimh agus inbhuanaitheacht a fheabhsú.  Cé go bhfuil siad fós á bhforbairt, tá na tosaíochtaí seo a leanas sainaitheanta chun tuilleadh imscrúdaithe a dhéanamh orthu in 2025-26.
Athbhreithniú ar mhéadrú ar an láithreán i gcomhar le OOP, d’fhonn fomhéadrú breise a shainaithint lena bhfeabhsófar an tuiscint ar ídiú fuinnimh ar fud an fhoirgnimh.  Níl ach sonraí maidir le méadar soláthair fóntas ar leibhéal an fhoirgnimh ar fáil faoi láthair.  Cuirfidh faisnéis bhreise faoi fhomhéadair ar ídiú leictreachais agus gáis araon le tuiscint níos cuimsithí ar ídiú fuinnimh ag Úsáideoirí Suntasacha Fuinnimh (ÚSFanna) laistigh d’eastát an Ghailearaí, agus tá sé ríthábhachtach chun cur amú fuinnimh a shainaithint agus feidhmíocht a bharrfheabhsú.
Imscrúdú a dhéanamh ar na costais, na tairbhí agus na himpleachtaí bonneagair a bhaineann leis an aonad CTÉ a lascadh as, d’fhonn deireadh a chur le hoibriú CTÉ roimh 2030.  Cé go leanann an oibríocht le coigilteas iomlán fuinnimh phríomhúil a sholáthar, tá an coigilteas foriomlán CO2 a bhaineann leis an aonad CTÉ ag laghdú de réir mar a dhícharbónaítear an eangach leictreachais, agus tá oibríocht an aonaid ag méadú na n-astaíochtaí CO2 iontaise is inchurtha i leith an Ghailearaí agus mar gheall air sin tá sé níos deacra sprioc laghdaithe 2030 a bhaint amach.
Imscrúdú a dhéanamh ar an ualach ard leictreach san oíche agus roghanna rialaithe HVAC a shainaithint chun ualach na hoíche a laghdú, lena n-áirítear an fhéidearthacht go ndéanfar iontógáil aeir úir a laghdú agus tréchur AHU a laghdú nuair nach mbíonn aon duine san fhoirgneamh.
Staidéar féidearthachta a dhéanamh le haghaidh imscrúdú píolótach ar pharaiméadair rialaithe téimh spáis i limistéar ionadaíoch de phríomhspás an ghailearaí.  Is é an aidhm a bheadh leis an staidéar píolótach measúnú a dhéanamh ar an gcoigilteas fuinnimh féideartha agus ar na himpleachtaí do spás comhoiriúnaithe i ndáil leis na paraiméadair rialaithe a leathnú, d’fhonn bonn eolais a chur faoi phlé maidir le caighdeáin náisiúnta agus idirnáisiúnta teochta agus taise.



[bookmark: _Toc218671395]ÁR NDAOINE
[bookmark: _Toc218671396]Ceannaireacht & Rialachas
[bookmark: _Toc218671397]Struchtúr Rialachais
Taispeántar struchtúr rialachais an Ghailearaí maidir le haeráid agus inbhuanaitheacht i Léaráid 4.
[image: ]
[bookmark: _Ref204678826][bookmark: _bookmark10]Léaráid 4: An Struchtúr Rialachais maidir le hAeráid agus Inbhuanaitheacht

[bookmark: _Toc218671398]Foireann Ghlas Ghailearaí Náisiúnta na hÉireann
Chruthaigh an Gailearaí Foireann Ghlas, a thuairiscíonn don Fhoireann Ceannaireachta Feidhmiúcháin (ELT).  Feidhmíonn an Fhoireann Ghlas mar spreagthach comhtháite na hinbhuanaitheachta laistigh den Ghailearaí.  Tá na Téarmaí Tagartha do choiste na Foirne Glaise ceadaithe ag an Stiúrthóir agus an mBord Gobharnóirí agus Caomhnóirí; tá feidhmeannach ceaptha acu freisin chun tús a chur le hobair na Foirne Glaise.
Áirítear ar fhreagrachtaí na Foirne Glaise:
Treochlár an Ghailearaí a ullmhú agus a athbhreithniú ar bhonn bliantúil.
Treochlár an Ghailearaí a chur i láthair an Stiúrthóra agus an Bhoird Gobharnóirí agus Caomhnóirí lena fhaomhadh.
Beartas Inbhuanaitheachta a fhorbairt agus a chur i láthair an Stiúrthóra agus an Bhoird Gobharnóirí agus Caomhnóirí lena fhaomhadh.
Sruthanna oibre teicniúla na Foirne Glaise a leagan amach, lena n-áirítear ceardlanna/imeachtaí bliantúla.
Díriú ar dhícharbónú fuinnimh agus na céimeanna is gá a leagan amach chun ár spriocanna 2030 a bhaint amach nó a shárú.
Tionscadail straitéiseacha bearna-go-sprioc a aithint chun lorg carbóin a laghdú.
Beartas Laghdaigh D’Úsáid (RYU) de chuid an Ghailearaí a chur i bhfeidhm.
Grúpa Oibre de Chosantóirí Inbhuanaitheachta áitiúla a bhunú chun feasacht agus rannpháirtíocht a spreagadh leis an bhfoireann ar fad.

Is iad seo a leanas baill na Foirne Glaise:
	Ainm
	Ról agus Freagracht
	Seoladh Ríomhphoist

	Gillian De Marco –
Stiúrthóir Seirbhísí Corparáideacha
	Cosantóir Aeráide agus Inbhuanaitheachta (C&SC)
Ball ELT agus tuairiscíonn sí go díreach don Stiúrthóir.
	GDeMarco@ngi.ie

	Christiaan Clotworthy – Ceann Oibríochtaí

	Oifigeach Feidhmíochta Fuinnimh (EPO).
Maoirsíonn sé cur i bhfeidhm straitéiseach an Phlean um Ghníomhú ar son na hAeráide maidir le hoibreacha caipitil amach anseo.
	cclotworthy@ngi.ie

	Andrew Hetherington – Ceannasaí Forbartha Lucht Féachana agus Rannpháirtíochta le Páirtithe Leasmhara
	Ball ELT agus tuairiscíonn sí go díreach don Stiúrthóir.
	ahetherington@ngi.ie

	Ciaran Troy – Bainisteoir Saoráidí
	Bainistíonn sé Saoráidí agus Fuinneamh trí choigilteas oibriúcháin a aithint, trí ghléasra agus seirbhísí atá ann cheana a uasghrádú, agus trí thacú leis an bPlean um Ghníomhú ar son na hAeráide.
	ctroy@ngi.ie

	Bernadette Kenny – Comhpháirtí Gnó Airgeadais
	Buiséadú agus soláthar don Phlean um Ghníomhú ar son na hAeráide.
	bkenny@ngi.ie

	Muirne Lydon - Caomhnóir
	Cosaint chomhshaoil an Bhailiúcháin.
	mlydon@ngi.ie

	Anne Hodge –Coimeádaí
	Cleachtais inbhuanaithe i dtaispeántais shealadacha.
	ahodge@ngi.ie

	Jane Brennan – Ceannasaí Dlí agus Riosca
	Comhlíonadh agus tuairisciú.
	jbrennan@ngi.ie

	Silvia Poppmeier – Comhordaitheoir Laghdaigh D’Úsáid
	Comhordaitheoir tionscnamh agus gníomhaíochtaí uile na Foirne Glaise.
	spoppmeier@ngi.ie


Féach le do thoil Téarmaí Tagartha Fhoireann Ghlas an Ghailearaí chun tuilleadh sonraí a fháil faoin bhFoireann Ghlas.

[bookmark: _Toc218671399]Cosantóir Aeráide agus Inbhuanaitheachta  
Sa bhliain 2024, cheap an ELT Gillian De Marco, Stiúrthóir Seirbhísí Corparáideacha, chuig post mar Chosantóir Aeráide agus Inbhuanaitheachta (C&SC).  Tá an C&SC freagrach as an Sainordú a chur chun feidhme agus tuairisciú ar an Sainordú agus ní mór dóibh a bheith ina mball de ELT an Ghailearaí.
Tuairiscíonn an Stiúrthóir do Bhord Gobharnóirí agus Caomhnóirí Ghailearaí Náisiúnta na hÉireann.

[bookmark: _Toc218671400]Oifigeach Feidhmíochta Fuinnimh
D’ainmnigh ELT Christiaan Clotworthy, an Ceannasai Oibríochtaí, chun gníomhú mar Oifigeach Feidhmíochta Fuinnimh (EPO).  Tá cumhachtaí cinnteoireachta ag an EPO maidir le bainistiú saoráidí, buiséid chorparáideacha agus soláthar, chomh maith le bheith freagrach as tuairisciú corparáideach agus airgeadais. Is éard a dhéanfaidh siad:
Forbairt ár bPlean Bainistíochta Fuinnimh a threorú mar chuid lárnach dár bpróisis Pleanála Gnó agus Bainistíochta Feidhmíochta.
Cur i bhfeidhm na ngníomhartha agus na dtionscadal a comhaontaíodh faoinár bPlean Bainistíochta Fuinnimh a spreagadh.
Freagracht shoiléir a shannadh as ár bPlean Bainistíochta Fuinnimh a chur i bhfeidhm agus a chinntiú go bhfuil an oiliúint agus an tacaíocht riachtanach ag an bhfoireann chun na tascanna sin a dhéanamh.
A chinntiú go socrófar ár spriocanna coigilte fuinnimh bliantúla.
Tapúlacht agus caighdeán ár dtuarascálacha sonraí bliantúla chuig Fuinneamh Earnála Poiblí an SEAI a chinntiú.
Tascanna a tharmligean mar chuid de shocrú spriocanna bliantúla faoi Chóras Monatóireachta agus Tuairiscithe Feidhmíochta an SEAI.
A chinntiú go gcuirtear sonraí an Ghailearaí isteach i gCóras Monatóireachta agus Tuairiscithe an SEAI.
A chinntiú go gcuirtear ár dtuarascáil ar fáil go tráthúil don Mheabhrán Bliantúil don Rialtas ar chur i bhfeidhm na Straitéise seo.

[bookmark: _Toc218671401]Rannpháirtíocht agus Oiliúint na Foirne
Déanann an Fhoireann Ghlas taighde, aithníonn sí agus cuireann sí oiliúint chuí ar fáil chun cur le heolas ar Ghníomhaíocht Aeráide i measc an ELT agus na príomhfhoirne.  Tugann an Fhoireann Ghlas comhairle freisin do roinn Acmhainní Daonna an Ghailearaí maidir le hoiliúint ábhartha Gníomhaithe ar son na hAeráide a chuimsiú i bhfoghlaim agus i bhforbairt leanúnach na foirne.  Ina theannta sin, cuirfear an fhoireann ar fad ar an eolas faoi fhaisnéis, oiliúint agus tacaíochtaí eile atá ar fáil go héasca.  Rinneadh anailís ar riachtanais oiliúna maidir le gníomhú ar son na haeráide do gach ball foirne, agus sainaithníodh na riachtanais oiliúna seo a leanas.  Leanann an Fhoireann Ghlas le riachtanais agus inniúlachtaí oiliúna a rianú ar bhonn leanúnach.
	Spriocghrúpa
	Oiliúint/Ceardlann/Imeacht
	Stádas/Trácht

	Bord Gobharnóirí agus Caomhnóirí
	Bunrudaí Carbóin agus Fuinnimh SEAI
	

	Ceannaireacht Shinsearach
	Oiliúint Ceannaireachta Gníomhaíochta Aeráide
	50% curtha i gcrích

	
	Cuir Chuige chun Feidhmíocht Fuinnimh Foirgneamh Oidhreachta a Fheabhsú
	

	Foireann Ghlas

	Bainistíocht Fuinnimh – Plean Gníomhaíochta Fuinnimh a Chruthú
	

	
	Oiliúint Ceannaireachta Gníomhaíochta Aeráide 
	Curtha i gCrích

	
	Cuir Chuige chun Feidhmíocht Fuinnimh Foirgneamh Oidhreachta a Fheabhsú
	

	
	Foirgnimh Atá Ann Cheana A Dhícharbónú
Cruinniú Faisnéise GBM
	

	An Fhoireann Ar Fad
	Laethanta Feasachta Aeráide Foirne
	Curtha i gCrích

	
	Bunrudaí Carbóin agus Fuinnimh SEAI
	Curtha ar fáil don Ghrúpa Oibre

	
	Athrú inbhuanaithe don dícharbónú a threorú
	Curtha ar fáil don Ghrúpa Oibre

	
	Caomhnú: Cuir chuige maidir le hinbhuanaitheacht
	Cuireadh tugtha don fhoireann go léir

	
	An domhan a shábháil ó do dheasc
	Curtha ar fáil don Ghrúpa Oibre

	
	Comhdháil Inbhuanaitheachta AIB
	Curtha ar fáil don Ghrúpa Oibre

	
	Laghdaigh D’Úsáid san Earnáil Phoiblí – Clár Feasachta Fuinneamh
	Curtha ar fáil don Ghrúpa Oibre



Nuair is gá, cuirfidh Foireann Ghlas an Ghailearaí faisnéis ar fáil maidir le hanailísí ar riachtanais oiliúna ar bith a rinneadh do pháirtithe leasmhara ábhartha.  Déanfaidh sé measúnú freisin agus cuirfidh sí aiseolas i láthair ar ghníomhaíochtaí rannpháirtíochta foirne agus tionscnaimh oiliúna ar tugadh fúthu.  Tacóidh an Gailearaí leis an bhFoireann Ghlas agus leis an bhfoireann trí am agus maoiniú a sholáthar do ghníomhaíochtaí oiriúnacha rannpháirtíochta agus deiseanna oiliúna.
I R4 2023, rinneadh measúnú ar úsáid na scéimeanna ‘TaxSaver’ agus ‘Bike to Work’.  Tá an Gailearaí tiomanta i gcónaí do bhealaí a aithint chun rannpháirtíocht sna scéimeanna sin a fheabhsú.
In 2024, rinne an Fhoireann Ghlas cur i láthair don fhoireann ar fad ag cruinniú sa Halla Baile.  Cuimsíodh sa chur i láthair sin, glao ar oibrithe deonacha a bheith páirteach i nGrúpa Oibre Glas agus a bheith ina gCosantóirí Inbhuanaitheachta áitiúla, a bhfuil sé mar chuspóir leo cleachtais inbhuanaithe a leabú i ngníomhaíochtaí oibríochtúla laethúla.
In 2025-26, óstálfaidh an Fhoireann Ghlas dhá Lá Feasachta Aeráide foirne ar a laghad i gcomhar le hOifig na nOibreacha Poiblí chun na Cosantóirí Inbhuanaitheachta áitiúla a chur in aithne, rannpháirtíocht foirne a spreagadh, agus chun deiseanna a roinnt don fhoireann le bheith níos tíosaí ar fhuinneamh.  Críochnóidh na laethanta feasachta seo le feidhmiú céimneach feachtais ar fud an Ghailearaí chun na cúig phríomhthionscnamh is fearr a d’fhorbair an grúpa oibre a chur chun cinn.

[bookmark: _Toc218671402]Ár Modhanna Oibre
[bookmark: _Toc218671403]Monatóireacht & Tuairisciú
Tá an Gailearaí tiomanta do mhonatóireacht agus tuairisciú trédhearcach agus éifeachtach a dhéanamh ar a thionscnaimh inbhuanaitheachta.  I gcomhréir le córas M&T ​an SEAI, tuairiscíonn an Gailearaí a ídiú fuinnimh, a astaíochtaí gás ceaptha teasa, agus na sonraí gaolmhara ar bhonn bliantúil, ag comhlíonadh oibleagáidí dlíthiúla faoi Rialachán 5(3) de I.R. 426/2014.  Éascaítear leis an gcóras sin dul chun cinn i dtreo spriocanna náisiúnta de laghdú 51% ar astaíochtaí gás ceaptha teasa a bhaineann le fuinneamh agus feabhsú 50% ar éifeachtúlacht fuinnimh faoi 2030 a rianú.
Spreagfar feabhsú leanúnach trí mheasúnuithe rialta, rannpháirtíocht foirne, agus ailíniú le treoirlínte SEAI agus Clár Monatóireachta agus Tuairiscithe na hEarnála Poiblí.
Tá Tuarascáil ar Ghníomhú ar son na hAeráide agus ar Inbhuanaitheacht ó 2023 ar aghaidh cuimsithe i dtuarascáil bhliantúil na Gailearaí.

[bookmark: _Toc218671404]An Córas Bainistíochta Fuinnimh agus Comhshaoil
Ní chomhlíonann an Gailearaí an tairseach maidir le caiteachas bliantúil fuinnimh lena sainordaítear deimhniú ISO50001.  I gcomhar lenár gComhairleoir Inbhuanaitheachta, tá clár bainistíochta fuinnimh á fhorbairt againn faoi láthair i gcomhréir le treoirlínte SEAI (I.R. 426 de 2014).

[bookmark: _Toc218671405]Soláthar Poiblí Glas
Cuireann an Gailearaí ceisteanna glasa agus sóisialta san áireamh ar an leibhéal catagóire agus a ghníomhaíochtaí soláthair phoiblí á bpleanáil aige.  Déantar anailís ar gach próiseas soláthair chun deiseanna a aimsiú chun breithniúcháin glasa agus/nó shóisialta a chur san áireamh.  De réir an cháis, cuirtear na ceisteanna seo i bhfeidhm ar an leibhéal cuí sa tairiscint atá i gceist.  I gcás catagóirí a bhfuil tionchar comhshaoil agus/nó sóisialta ag baint leo, cuirtear ualú cuí agus breithniúcháin theicniúla i bhfeidhm sna nósanna imeachta tairisceana.  Áirítear leis sin, ach gan a bheith teoranta dóibh, catagóirí amhail seirbhísí bia, glantachán, cumhacht agus teas, cothabháil agus trealamh TFC agus tomhaltáin.
In 2025, déanfaidh an Gailearaí athbhreithniú ar nósanna imeachta soláthair i gcoinne na spriocanna sa Straitéis agus Plean Gníomhaíochta um Sholáthar Poiblí Glas 2024-2027 agus déanfaidh sé nuashonruithe de réir mar is gá lena chinntiú go ngabhfar na ceanglais uile go leordhóthanach.

[bookmark: _Toc218671406]Bia
Níl ceaintín foirne sa Ghailearaí.  Tá socruithe conarthacha i bhfeidhm ag an nGailearaí le Soláthraithe Lónadóireachta ceaptha chun seirbhísí bia agus deochanna a sholáthar don phobal i gcoitinne tríd an gcaifé do chuairteoirí agus le haghaidh imeachtaí an Ghailearaí.
Ceanglaítear le Sainordú na hEarnála Poiblí go ndéanfar dramhaíl bia a ghintear ar an áitreabh a thomhas agus go ndéanfar monatóireacht uirthi trí chur chuige caighdeánaithe maidir le tomhas dramhaíola bia.  Ceanglaítear le gach socrú conartha nua a bhaineann le seirbhísí ceaintín nó bia bearta a chuimsiú atá dírithe ar aghaidh a thabhairt ar dhramhaíl bhia, agus béim ar leith á cur ar chosc ar dhramhaíl bhia agus ar deighilt dramhaíola bia.
Bainistíonn na Soláthraithe Lónadóireachta deighilt na dramhaíola bia, agus fócas ar leith acu ar chosc dramhaíola bia. 

[bookmark: _Toc218671407]Páipéar
Tá na bearta seo a leanas curtha chun feidhme ag an nGailearaí chun úsáid páipéir a íoslaghdú agus chun an tionchar comhshaoil ​​a laghdú:
Digitiú gach próisis um fhormheas sonrasc
Digitiú gach páipéir le haghaidh cruinnithe foirmiúla an Bhoird agus na gCoistí
Tá léarscáil dhigiteach in-íoslódáilte den Ghailearaí le fáil ar an suíomh gréasáin
Páipéar athchúrsáilte a chur in ionad páipéar clóite tuartha.
An Rannóg Airgeadais ag obair le C&AG chun deireadh a chur leis an ngá le síniú páipéir chun críocha iniúchóireachta
I ndiaidh chur chun feidhm an tionscadail TF i Ráithe 4 2025, beidh scáileáin le nascacht ríomhaire glúine i seomraí cruinnithe in Uimh. 7 chun deireadh a chur leis an ngá le páipéar ag cruinnithe.

In 2025, socróidh an Gailearaí bonnlíne maidir le húsáid páipéir chun tomhas agus monatóireacht ar úsáid páipéir a éascú agus sprioc bhliantúil chuí a shocrú maidir le laghdú páipéir.

[bookmark: _Toc218671408]Uisce
Rianaíonn an Gailearaí úsáid uisce trí bhillí uisce.  In 2025, déanfaimid tuilleadh anailíse ar úsáid d’fhonn sprioc oiriúnach laghdaithe uisce a shocrú.
Cuireann an Gailearaí pointí athlíonta fuaraitheora uisce chúl an tí ar fáil do bhaill foirne amháin.

[bookmark: _Toc218671409]Ábhair Eile
Tá dhá fhoinse giniúna dramhaíola ag an nGailearaí:
 Dramhaíl a ghintear tríd an ionad lónadóireachta
Dramhaíl a ghineann an Gailearaí
Tá an dá fhoinse roinnte ina gceithre shruth:
Dramhaíl iarmharach/ghinearálta
Dramhaíl athchúrsála
Dramhaíl orgánach/bithdhramhaíl
Athchúrsáil gloine.
In 2025, déanfaimid tuilleadh anailíse ar shruthanna táirgthe dramhaíola d’fhonn spriocanna oiriúnacha laghdaithe dramhaíola a shocrú.
Chuir an Gailearaí deireadh le húsáid cupán, plátaí agus sceanra indiúscartha in 2023.

[bookmark: _Toc218671410]Ár bhFoirgnimh agus ár bhFeithiclí
[bookmark: _Toc218671411]Ár bhFoirgnimh
Tá sonraí Chéim a hAon dár bPlean Stoic Foirgníochta críochnaithe agus uaslódáilte ag an nGailearaí ar Bhunachar Sonraí M&T.  Mar a luadh i gCuid 2.4.4, tá OOP, mar an NEPL, freagrach as pleanáil stoic foirgneamh Chéim 2.
Tá Deimhniú Fuinnimh Taispeána cothrom le dáta ar taispeáint ag an nGailearaí i limistéar fáiltithe Sciathán na Mílaoise.

[bookmark: _Toc218671412]Máistir-Phlean Forbartha 
In 2024, chuir an Gailearaí tús le hathbhreithniú cuimsitheach ar a Máistir-Phlean Forbartha a moladh den chéad uair in 2008.  Faoi stiúir Heneghan Peng Architects i gcomhar le OOP, dearadh an t-athbhreithniú lena chinntiú go mbeidh an Máistir-Phlean Forbartha freagrúil i gcónaí do riachtanais an Ghailearaí atá ag athrú agus go mbeidh sé oiriúnach don fheidhm amach anseo.
Bhain athmheasúnú mionsonraithe ar riachtanais institiúideacha leis an bpróiseas sin, agus athruithe suntasacha ar an gcleachtas agus ar thosaíochtaí oibríochtúla le deich mbliana anuas á gcur san áireamh.  Reáchtáladh sraith de cheardlanna spriocdhírithe le linn na bliana lenar bhain príomhréimsí feidhmiúla lena riachtanais reatha agus réamh-mheasta a ghabháil. Ina measc sin bhí:
· Leabharlann agus cartlann
· Saotharlann um chaomhnú
· Ionad oideachais
· Spásanna taispeántas agus taispeána
· Oibríochtaí agus saoráidí chúl an tí do na baill foirne
· Lorg tráchtála
· Rochtain 
· Tionscnaimh inbhuanaitheachta
Rinneadh scrúdú san athbhreithniú freisin ar an bhféidearthacht go bhféadfaí éifeachtúlachtaí costais a bhaint amach trí chomhtháthú leis na foirgnimh riaracháin Seoirseacha ar Chearnóg Mhuirfean Thiar.  Meastar go mbeidh an t-athbhreithniú straitéiseach sin críochnaithe faoi 2026.
Ag breathnú chun cinn, ullmhóidh an Gailearaí réamhchás gnó chun tacú le Céim 4 den Mháistir-Phlean Forbartha, a bhfuil sé beartaithe é a chur chun feidhme in 2026–2027.  Cuirfear an cás gnó sin faoi bhráid na Roinne Cultúir, Cumarsáide agus Spóirt agus leagfar amach ann raon feidhme, cuspóirí agus tionchar réamh-mheasta na chéad chéime eile den fhorbairt, rud a chinnteoidh go mbeidh sé ailínithe le tosaíochtaí cultúrtha náisiúnta agus spriocanna institiúideacha fadtéarmacha.

[bookmark: _Toc218671413]Ár bhFeithiclí
Soláthraíonn an Gailearaí líon teoranta spásanna páirceála faoi láthair atá tiomnaithe do bhaill foirne ríthábhachtacha (slándála).  Éileofar leis an Máistir-Phlean Forbartha reatha go gcuirfear deireadh leis na saoráidí páirceála go léir do na baill foirne.  Níl aon pháirceáil do chuairteoirí ar fáil.
Leanfaidh an Gailearaí ar aghaidh ag cruthú áiseanna atá oiriúnach do rothair d’fhostaithe agus do chuairteoirí.  Tá seastáin rothair chlúdaithe ar fáil faoi láthair do chuairteoirí agus don fhoireann ag bealach isteach Chearnóg Mhuirfean.  In 2025, leanfaimid orainn ag díriú ar úsáid rothar agus seirbhísí soghluaisteachta comhroinnte i measc ár bhfostaithe agus ár gcuairteoirí.  Soláthraímid sonraí faoi roghanna éagsúla iompair phoiblí do chuairteoirí tríd ár suíomh gréasáin chun socruithe taistil inbhuanaithe ár gcuairteoirí a chur chun cinn agus cuidiú leo na socruithe sin a dhéanamh.
Tá an Gailearaí ag obair faoi láthair i dtreo Marc Taistil Níos Cliste a bhaint amach agus tá sé i gcomhairle le Transport for Ireland (TFI) tríd an bpróiseas 'Léiriú Suime'.
Ní cheannóidh nó ní thógfaidh an Gailearaí ach feithiclí astaíochtaí nialasacha ar léas nuair atá siad ar fáil agus ag teastáil.  Tugtar faoi deara go bhfuil veain amháin ag an Gailearaí faoi láthair ach nach bhfuil sé beartaithe tuilleadh ceannachán a dhéanamh in 2025.



[bookmark: _Toc218671414]Aguisín – Comhlíonadh agus Ceanglais Dlí
Ní mór don Ghailearaí a bheith ar an eolas faoi na ceanglais dhlíthiúla maidir le fuinneamh agus gníomhú aeráide agus iad seo a aithint inár dtreochlár.
Áirítear ar na ceanglais sin:
An tAcht um Ghníomhú ar son na hAeráide agus um Fhorbairt Ísealcharbóin (Leasú) 2021, a éilíonn ar gach comhlacht poiblí a bhfeidhmeanna a chomhlíonadh ar bhealach atá ag teacht le huaillmhian aeráide na hÉireann.
SI393/2021 Feidhmíocht Fuinnimh foirgneamh, a éilíonn go suiteálfar Uathoibriú agus Rialú Foirgnimh faoin mbliain 2025, d’fhoirgnimh a bhfuil aschur rátáilte HVAC os cionn 290kW acu; éilíonn sé go suiteálfar pointí luchtaithe feithiclí leictreacha i gcarrchlóis d’fhoirgnimh nua nó athchóirithe a bhfuil níos mó ná 10 spás páirceála acu.
IR381/2021 Treoir maidir le Feithiclí Glana, ina leagtar síos spriocanna maidir le soláthar feithiclí glana saothair éadroim agus tromshaothair, agus tiocfaidh an chéad sprioc sa bhliain 2025 agus an dara ceann sa bhliain 2030. Athraíonn an sainmhíniú ar fheithicil ghlan go feithiclí astaíochtaí nialasacha sa bhliain 2025.
IR4/2017 Feidhmíocht Fuinnimh Foirgneamh, lena gceanglaítear go mbeidh “beagnach astaíochtaí nialasacha” i gceist le gach foirgneamh nua de chuid na hearnála poiblí a thógtar ón mbliain 2018 i leith.
IR646/2016, lena gceanglaítear nach bhfaighidh comhlachtaí poiblí ach táirgí agus feithiclí a úsáideann fuinneamh atá ar an gclár Triple E.
IR426/2014, lena gceanglaítear ar an earnáil phoiblí bainistíocht fuinnimh den scoth a léiriú agus a éilíonn ar chomhlachtaí poiblí tabhairt faoi iniúchtaí fuinnimh gach ceithre bliana.

